
ΜΕΛΕΤΗ  
για την παροχή υπηρεσιών τεχνικού συμβούλου και υποστήριξης της λειτουργίας 
του Κοινωνικού Ελληνικού Κλιμακίου Άμεσης Βοήθειας (Κοινωνικό ΕΚΑΒ) και των Δομών Φιλοξενίας στην Αττική και στη Κοζάνη
στο πλαίσιο υλοποίησης της Δράσης με Τίτλο: «Επιχορήγηση Ν.Π.Ι.Δ. Κοινωνικό Ελληνικό Κλιμάκιο Άμεσης Βοήθειας για τη Λειτουργία Δομών Φιλοξενίας Ασυνόδευτων Ανηλίκων – Νεφέλη»
  
  
  
Αθήνα, 01/09/2021
Α.Π:  ΑΠ 692 ΑΠΡ-Μ
  
  
  
  
  
  
  
   
  
Περιεχόμενα:   	        1.    Τεχνική Έκθεση  
2. Ενδεικτικός Προϋπολογισμός   
3. Τεχνικές Προδιαγραφές  
4. Συγγραφή υποχρεώσεων  
  
  
  
  
   
  
  
  
 	ΣΕΠΤΕΜΒΡΙΟΣ  2021   	  
  
1. ΤΕΧΝΙΚΗ ΕΚΘΕΣΗ  
Η παρούσα τεχνική έκθεση αφορά την παροχή υπηρεσιών τεχνικού συμβούλου και υποστήριξης της λειτουργίας του Κοινωνικού Ελληνικού Κλιμακίου Άμεσης Βοήθειας (Κοινωνικό ΕΚΑΒ) και των Δομών Φιλοξενίας στην Αττική και στη Κοζάνη, στο πλαίσιο υλοποίησης της Δράσης με Τίτλο: «Επιχορήγηση Ν.Π.Ι.Δ. 
Κοινωνικό Ελληνικό Κλιμάκιο Άμεσης Βοήθειας για τη Λειτουργία Δομών Φιλοξενίας Ασυνόδευτων Ανηλίκων - Νεφέλη», προϋπολογιζόμενης δαπάνης 8.200,00 € χωρίς ΦΠΑ και 10.168,00 € συμπεριλαμβανομένου του Φ.Π.Α. (24%).  
Για το σκοπό αυτό έχει εγγραφεί στον προϋπολογισμό του Οργανισμού, οικονομικού έτους 2021, σχετική πίστωση.  
Η Προμήθεια υλοποιείται ως «Δημόσια Σύμβαση Έργων - Προμηθειών» κατά την έννοια της περίπτωσης (β) της παραγράφου 9 του άρθρου 2 «Ορισμοί» (άρθρο 2 και άρθρο 33 παρ. 1 εδάφιο β' της Οδηγίας 2014/24/ΕΕ και άρθρο 2 της Οδηγίας 2014/25/ΕΕ) του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» (ΦΕΚ Α’ 147/8-8-2016), όπως τροποποιήθηκε και ισχύει έως σήμερα, λαμβανομένων υπόψη των προβλεπόμενων καταργούμενων και μεταβατικών διατάξεων που περιλαμβάνονται σε αυτόν καθώς και των προσαρμογών του στην ενωσιακή νομοθεσία.
Μητρώο Δεσμεύσεων – CPV – ΚΗΜΔΗΣ:   
Σύμφωνα με την ισχύουσα κωδικοποίηση περί ευρωπαϊκού κοινού λεξιλογίου για τις δημόσιες συμβάσεις (CPV) τα υπό προμήθεια είδη στο πλαίσιο της παρούσης ταξινομούνται με τους κάτωθι κωδικούς:  
 
	ΥΠΗΡΕΣΙΑ  
	CPV  

	Παροχή υπηρεσιών συμβούλου  
	85312320-8 

2. ΕΝΔΕΙΚΤΙΚΟΣ  ΠΡΟΫΠΟΛΟΓΙΣΜΟΣ – ΑΝΑΛΥΣΗ   
  
	[bookmark: _Hlk61528820]ΠΕΡΙΓΡΑΦΗ ΠΑΡΑΔΟΤΕΟΥ 
	ΑΡΙΘΜΟΣ ΣΕ  
ΑΝΘΡΩΠΟΜΗΝΕΣ 
	ΚΟΣΤΟΣ
ΑΝΘΡΩΠΟΜΗΝΑ 
ΧΩΡΙΣ ΦΠΑ 
	ΚΟΣΤΟΣ 
ΑΝΘΡΩΠΟΜΗΝΩΝ 
ΧΩΡΙΣ ΦΠΑ  

	Υποστήριξη στη διαδικασία προετοιμασίας, παρακολούθησης των διαγωνιστικών διαδικασιών και διεκπεραίωση των συμβάσεων με αναδόχους που προβλέπονται από τον Ν. 4412/16.  
	1
	2.342,86 €
	2.342,86 €

	Υποστήριξη του Κοινωνικού ΕΚΑΒ στην υλοποίηση του προϋπολογισμού του έργου «Επιχορήγηση Ν.Π.Ι.Δ. Κοινωνικό Ελληνικό Κλιμάκιο Άμεσης Βοήθειας για τη Λειτουργία Δομών Φιλοξενίας Ασυνόδευτων Ανηλίκων - Νεφέλη». 
	1
	2.342,86 €
	2.342,86 €

	Υποστήριξη του Κοινωνικού ΕΚΑΒ στον απολογισμό του έργου που θα σταλεί στο φορέα χρηματοδότησης.
	0,5
	1.171,42€
	1.171,42€

	Συγγραφή προτάσεων σχετικά με την βελτίωση της λειτουργίας των Δομών Φιλοξενίας του Κοινωνικού ΕΚΑΒ.   
	1
	2.342,86 €
	2.342,86 €

	ΣΥΝΟΛΟ: 
	8.200,00 €

	ΦΠΑ: 
	1.968,00 €

	ΓΕΝΙΚΟ ΣΥΝΟΛΟ: 
	10.168,00€

3. ΤΕΧΝΙΚΕΣ ΠΡΟΔΙΑΓΡΑΦΕΣ 

Το Κοινωνικό Ελληνικό Κλιμάκιο Άμεσης Βοήθειας (Κοινωνικό ΕΚΑΒ), είναι μια ανεξάρτητη κοινωνική, ανθρωπιστική, μη κερδοσκοπική οργάνωση, με νομικό καθεστώς σωματείου και με σκοπό την καταπολέμηση του κοινωνικού αποκλεισμού. 
Η κύρια δραστηριότητα του φορέα είναι η υποστήριξη ανθρώπων και ομάδων που έχουν χάσει τη δυνατότητα να καλύψουν οι ίδιοι τις βασικές τους ανάγκες (στέγαση, σίτιση, υγειονομική φροντίδα κλπ.), αλλά συχνά και να ζητήσουν από μόνοι τους βοήθεια, ευρισκόμενοι σε βαθιά απόγνωση. 
O φορέας διαθέτει δύο (2) δομές στην Αττική (Πεντέλη, Ρέντη) και μία (1) στην Κοζάνη στις οποίες εργάζονται 65 άτομα και φιλοξενούνται 36 ασυνόδευτα παιδιά ανά δομή, συνολικά 108 παιδιά.  
Στο πλαίσιο υλοποίησης της Δράσης με τίτλο «Επιχορήγηση του Ν.Π.Ι.Δ. Κοινωνικό Ελληνικό Κλιμάκιο Άμεσης Βοήθειας για τη Λειτουργία Δομών Φιλοξενίας Ασυνόδευτων Ανηλίκων – Νεφέλη» που συγχρηματοδοτείται από το Ταμείο Ασύλου Μετανάστευσης και Ένταξης, το Κοινωνικό ΕΚΑΒ προβαίνει σε πρόχειρο διαγωνισμό για την παροχή Υπηρεσιών Τεχνικού Συμβούλου και υποστήριξης της λειτουργίας του Κοινωνικού ΕΚΑΒ και των Δομών Φιλοξενίας στην Αττική και στην Κοζάνη. 
Στόχος είναι, η ενίσχυση του σχεδιασμού και προγραμματισμού των ενεργειών που είναι απαραίτητες για την υλοποίηση των έργων του φορέα που συγχρηματοδοτούνται από το Ταμείο Ασύλου, Μετανάστευσης και Ένταξης και Ταμείου Εσωτερικής Ασφάλειας και άλλων πόρων του Υπουργείου Μετανάστευσης και Ασύλου,  καθώς και η δημιουργία των προϋποθέσεων ποιοτικότερης και αποτελεσματικότερης λειτουργίας του. 
Το εύρος και η συνεχιζόμενη διαφοροποίηση των δραστηριοτήτων του Κοινωνικού ΕΚΑΒ, η εξειδικευμένη τεχνογνωσία και η γνώση των σύνθετων και μεταβαλλόμενων προϋποθέσεων και προαπαιτούμενων των διαγωνιστικών διαδικασιών για την προμήθεια υπηρεσιών και αγαθών που προβλέπονται από τον Ν. 4412/16, δημιουργεί την ανάγκη πρόσληψης τεχνικού συμβούλου και την αγορά τεχνογνωσίας στα παρακάτω αντικείμενα.  
Αντικείμενο είναι η παροχή υπηρεσιών τεχνικού συμβούλου και υποστήριξης της λειτουργίας του Κοινωνικού ΕΚΑΒ και των Δομών Φιλοξενίας στην Αττική και στη Κοζάνη.  
Πιο συγκεκριμένα, οι υπηρεσίες υποστήριξης του συμβούλου θα αφορούν στα ακόλουθα αντικείμενα:  
1. Υποστήριξη κατά την προετοιμασία, παρακολούθηση των διαγωνιστικών διαδικασιών και  διεκπεραίωση των συμβάσεων με αναδόχους που προβλέπονται από τον Ν. 4412/16.  
2. Υποστήριξη του Κοινωνικού ΕΚΑΒ στην υλοποίηση του προϋπολογισμού του έργου «Επιχορήγηση Ν.Π.Ι.Δ. Κοινωνικό Ελληνικό Κλιμάκιο Άμεσης Βοήθειας για τη Λειτουργία Δομών Φιλοξενίας Ασυνόδευτων Ανηλίκων - Νεφέλη». 
3. Υποστήριξη του Κοινωνικού ΕΚΑΒ στον απολογισμό του έργου που θα σταλεί στο φορέα χρηματοδότησης. 
4. Συγγραφή προτάσεων σχετικά με την βελτίωση της λειτουργίας των Δομών Φιλοξενίας του Κοινωνικού ΕΚΑΒ.   
Για την υλοποίηση του έργου θα πρέπει να συσταθεί μια ομάδα έργου η οποία θα αποτελείται από τουλάχιστον δύο (2) άτομα που θα πρέπει να είναι Π.Ε.. Τα μέλη της ομάδας έργου πρέπει να διαθέτουν 10ετή σχετική εμπειρία των αναγκών και του αντικειμένου του.  
Το σύνολο των ανθρωπομηνών του έργου είναι 3,5 ανθρωπομήνες και το κάθε στέλεχος του υποψηφίου αναδόχου θα εμπλακεί 1,75 ανθρωπομήνες στο έργο. Επίσης, το κάθε στέλεχος της ομάδας έργου του συμβούλου θα συνεργάζεται με τα στελέχη του Κοινωνικού ΕΚΑΒ για τουλάχιστον 2 οκτάωρα τον μήνα στις εγκαταστάσεις του κοινωνικού ΕΚΑΒ. 

4. ΣΥΓΓΡΑΦΗ ΥΠΟΧΡΕΩΣΕΩΝ    

Άρθρο 1ο: Αντικείμενο συγγραφής  
Η παρούσα τεχνική έκθεση αφορά στην παροχή υπηρεσιών τεχνικού συμβούλου και υποστήριξης της λειτουργίας του Κοινωνικού ΕΚΑΒ και των Δομών Φιλοξενίας στην Αττική και στη Κοζάνη, στο πλαίσιο υλοποίησης της Δράσης με Τίτλο: «Επιχορήγηση Ν.Π.Ι.Δ. Κοινωνικό Ελληνικό Κλιμάκιο Άμεσης Βοήθειας για τη Λειτουργία Δομών Φιλοξενίας Ασυνόδευτων Ανηλίκων - Νεφέλη», συνολικής προϋπολογιζόμενης δαπάνης 8.200,00 € χωρίς ΦΠΑ και 10.168,00 € συμπεριλαμβανομένου του Φ.Π.Α. (24%).   
Άρθρο 2ο: Ισχύουσες διατάξεις  
Ο διαγωνισμός και η υπηρεσία θα γίνουν ιδίως σύμφωνα με τις διατάξεις:  
1. Τις διατάξεις του Ν. 4412/2016 (ΦΕΚ Α 147/ 08.08.2016 όπως τροποποιήθηκε και ισχύει έως σήμερα και ιδίως μετά την ψήφιση των Ν.4497/2017 (ΦΕΚ Α 171/13.11.2017), Ν.4468/2017 (ΦΕΚ Α 61/28.04.2017), Ν.4568/2018 (ΦΕΚ Α 178/11.10.2018), Ν.4635/2019 (ΦΕΚ Α 167/30.10.2019), Ν. 4764/2020 (ΦΕΚ A 256/23.12.2020), Ν.4700/2020 (ΦΕΚ Α 127/29.6.2020), Ν. 4635 (ΦΕΚ Α 167/ 30.10. 2019), Ν. 4605/2019    (ΦΕΚ Α 52/1.4.2019), 4608 (ΦΕΚ A' 66/25.04.2019), 4609 (ΦΕΚ Α' 67/03.05.2019), 4764/2020 (ΦΕΚ A 256/23.12.2020), Ν.4738/2020 (ΦΕΚ Α' 207/27.10.2020) και Ν.4782/2021 (ΦΕΚ Α 36/09.03.2021).
2. Τις διατάξεις του Ν. 2362/1995 Φ.Ε.Κ 247 τ. Α΄/27-11-1995 «Περί Δημόσιου Λογιστικού, ελέγχου των δαπανών του Κράτους και άλλες διατάξεις», όπως ισχύει μετά την παρ.1 του άρθρου 177 Ν.4270/2014, ΦΕΚ Α  143/28.6.2014.
3.  Π.Δ 394/96 “Κανονισμός Προμηθειών Δημοσίου”  
4. Τις διατάξεις του Ν. 3861/2010 Φ.Ε.Κ. 112 τ. Α΄/13-07-2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις», όπως τροποποιήθηκε με τον Ν.4727/2020, ΦΕΚ Α 184/23.9.2020.
5. Τις διατάξεις του Π.Δ. 113/2010 (Φ.Ε.Κ. 194 Α/2010), «Ανάληψη υποχρεώσεων από τους Διατάκτες» σε συνδυασμό με το ΠΔ 80/2016,ΦΕΚ Α 145)
6. Τις διατάξεις του Ν. 3979/2011 Φ.Ε.Κ. 138 τ. Α΄/16-06-2011 «Για την ηλεκτρονική διακυβέρνηση και λοιπές διατάξεις» όπως τροποποιήθηκε από τον Ν.4727/2020,ΦΕΚ Α 184/23.9.2020.

7. Το Ν.4281/2014, «Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις», άρθρο 157 και 201, περί εγγυήσεων (ΦΕΚ 160/τ.Α’/2014). όπως τροποποιήθηκε με τον Ν.4403/2016, ΦΕΚ Α 125.
8.  Την Υπουργική Απόφαση Α2-718 «Κωδικοποίηση Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.)», ΦΕΚ 2090Β, 31/07/2014, όπως τροποποιήθηκε και ισχύει.
9. Του N.3310/05 (ΦΕΚ30/Α) «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων», όπως τροποποιήθηκε ιδίως με τις διατάξεις του Ν.3414/05 (ΦΕΚ279/Α) «Τροποποίηση του Ν.3310/05 «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων» και όπως ισχύει ως σήμερα.
10. Το Ν. 3021/2002 (Φ.Ε.Κ. 143/Α΄) «Περί υπαγωγής της σύμβασης που θα συναφθεί στη διαδικασία διασταύρωσης στοιχείων, που προβλέπονται στο άρθρο 4 αυτού», όπως τροποποιήθηκε και ισχύει.
11. Του Ν.3871/10 (ΦΕΚ141/Α) «Δημοσιονομική Διαχείριση και ευθύνη» όπως τροποποιήθηκε και ισχύει.
12. Του Ν.4013/2011 (ΦΕΚ 204/Α) «Σύσταση Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων και άλλες διατάξεις» όπως τροποποιήθηκε και ισχύει.  
13. Της παρ.3 του άρθρου 29 του Ν.3943/2011 (ΦΕΚ166/Α) «Καταπολέμηση της φοροδιαφυγής, στελέχωση, των ελεγκτικών υπηρεσιών και άλλες διατάξεις α4μοδιότητας του Υπουργείου Οικονομικών.  όπως τροποποιήθηκε και ισχύει.
14. Το Ν.4038/2012 (ΦΕΚ14/Α) «Επείγουσες ρυθμίσεις που αφορούν την εφαρμογή του μεσοπρόθεσμου πλαισίου δημοσιονομικής στρατηγικής 2012-2013», όπως τροποποιήθηκε και ισχύει.
15. Του Ν.4152/2013 (ΦΕΚ107/Α) «Επείγοντα μέτρα εφαρμογής των Νόμων 4046/2012, 4093/2012 και 4127/2013» και ειδικότερα της Παραγράφου Ζ’ : Προσαρμογή της Ελληνικής νομοθεσίας στην Οδηγία 2011/7 της 16ης Φεβρουαρίου 2011 για την καταπολέμηση των καθυστερήσεων πληρωμών στις εμπορικές συναλλαγές, όπως τροποποιήθηκε και ισχύει.
16. Του άρθρου 37 Ν.4320 (ΦΕΚ29/Α/19-3-2015) Εθνικό Σύστημα Ηλεκτρονικών Συμβάσεων όπως τροποποιήθηκε, εφαρμόζεται και ισχύει.  
17. Την με ΑΠ Π1/2390/16-10-2013 (ΑΔΑ ΒΛΛΥΦ-6Φ1) Απόφαση του Υπουργού Ανάπτυξης και Ανταγωνιστικότητας με θέμα «Τεχνικές Λεπτομέρειες και λειτουργίες του Εθνικού Συστήματος Ηλεκτρονικών Δημοσίων συμβάσεων (ΕΣΗΔΗΣ)», όπως τροποποιήθηκε και ισχύει.

18.  Τις διατάξεις του Ν. 2286/1995 Φ.Ε.Κ 19 τ. Α΄/1-2-1995 «Προμήθειες του Δημοσίου Τομέα και ρυθμίσεις συναφών θεμάτων», όπως τροποποιήθηκε και ισχύει.
19. Τις διατάξεις του Ν. 2362/1995 Φ.Ε.Κ 247 τ. Α΄/27-11-1995 «Περί Δημόσιου Λογιστικού, ελέγχου των δαπανών του Κράτους και άλλες διατάξεις»,  όπως τροποποιήθηκε και ισχύει.
20. Τις διατάξεις της Π1/358/1999 Φ.Ε.Κ 92 τ. Β΄/10-02-1999 όπως τροποποιήθηκε και συμπληρώθηκε ιδίως με τις Π1/667/2005 Φ.Ε.Κ. 448 τ. Β΄/07- 04-2005, Π1/2570/2007 Φ.Ε.Κ. 1240 τ. Β΄/19-07-2007 και Π1/1732/2013 Φ.Ε.Κ. 1869 τ. Β΄/31-07-2013, όπως ισχύει, Υπουργικές Αποφάσεις, περί εξαιρέσεως προμηθειών που πραγματοποιούνται με ανάδειξη προμηθευτών – χορηγητών σύμφωνα με την παρ. 3γ του άρθρου 2 του Ν.2286/1995.  
21. Τις διατάξεις της αριθ.Π1/3305/2010 (1789/12.22.2010) απόφαση Υπ. Οικονομίας Αντ. & Ναυτιλίας για τα όρια των Διαγωνισμών.  
22. Τις διατάξεις του Ν. 3861/2010 Φ.Ε.Κ. 112 τ. Α΄/13-07-2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις»,  όπως τροποποιήθηκε και ισχύει.
23. Τις διατάξεις του Ν. 3979/2011 Φ.Ε.Κ. 138 τ. Α΄/16-06-2011 «Για την ηλεκτρονική διακυβέρνηση και λοιπές διατάξεις».  
24. Τις διατάξεις του Ν. 4013/2011 Φ.Ε.Κ. 204 τ. Α΄/15-09-2011 «Σύσταση Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων – Αντικατάσταση του έκτου κεφαλαίου του Ν. 3588/2007 (πτωχευτικός κώδικας) – Προπτωχευτική διαδικασία εξυγίανσης και άλλες διατάξεις» και το Ν. 4072/2012, Φ.Ε.Κ. 86 τα .Α΄/ 11-04-2012 ».  
25. Το Ν. 3886/10 (ΦΕΚ 173 Α/30-9-2010): Δικαστική προστασία κατά τη σύναψη δημόσιων συμβάσεων - Εναρμόνιση της ελληνικής νομοθεσίας με την Οδηγία 89/665/ΕΟΚ του Συμβουλίου της 21ης Ιουνίου 1989 (L 395) και την Οδηγία 92/13/ΕΟΚ του Συμβουλίου της 25ης Φεβρουαρίου 1992 (L 76), όπως τροποποιήθηκαν με την Οδηγία 2007/66/ΕΚ του Ευρωπαϊκού Κοινοβουλίου και του Συμβουλίου της 11ης Δεκεμβρίου 2007 (L 335), όπως τροποποιήθηκε και ισχύει.
26. Την Υπουργική Απόφαση ΥΑΠ/Φ.40.4/3/1031/ΦΕΚ 1317 Β’/23-4-2012 «Ρυθμίσεις για το Ηλεκτρονικό Δημόσιο Έγγραφο».  
27. Τις διατάξεις της Υ.Α. ΠΟΛ 1163/ΦΕΚ 1675 Β’/3-7-2013 «Όροι και διαδικασία είσπραξης - επιστροφής για την εφαρμογή του ηλεκτρονικού παράβολου».  
28. Τις διατάξεις του Ν 4111 (ΦΕΚ 18 Α’/2013 ), «Συνταξιοδοτικές ρυθμίσεις, τροποποιήσεις του Ν. 4093/ 2012, κύρωση της Πράξης Νομοθετικού Περιεχομένου «Έγκριση των Σχεδίων των Συμβάσεων , όπως ισχύει.
29. Το N. 4152/2013 (ΦΕΚ 107Α/09-05-2013) ΠΑΡΑΓΡΑΦΟΣ Ζ΄: «Προσαρμογή της Ελληνικής Νομοθεσίας στην οδηγία 2011/7 της 16ης Φεβρουαρίου 2011 για την καταπολέμηση των καθυστερήσεων πληρωμών στις εμπορικές συναλλαγές» όπως τροποποιήθηκε και ισχύει. 
30. Το Ν. 4177/2013 «Κανόνες ρύθμισης της αγοράς προϊόντων και της παροχής υπηρεσιών και άλλες διατάξεις», ΦΕΚ 173Α, 8/8/2013, όπως τροποποιήθηκε και ισχύει.
31. Τη με αριθμό πρωτ. Π1/542/4.3.2014 (ΑΔΑ: ΒΙΚΤΦ-ΠΨ5) εγκύκλιο με θέμα «Ενημέρωση για το Εθνικό Σύστημα Ηλεκτρονικών Δημοσίων Συμβάσεων (ΕΣΗΔΗΣ)».  
32. Τις διατάξεις του Ν. 4270/2014 (Φ.Ε.Κ. 143 Α/2014), «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»,  όπως τροποποιήθηκε και ισχύει.
33. Τις διατάξεις του Ν. 4281/2014 (Φ.Ε.Κ. 160 Α/8-8-2014), «Μέτρα στήριξης και ανάπτυξης της Ελληνικής οικονομίας, οργανωτικά θέματα Υπουργείου Οικονομικών και άλλες διατάξεις»,  όπως τροποποιήθηκε και ισχύει.
34. Την Υπουργική Απόφαση Α2-718 «Κωδικοποίηση Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.)», ΦΕΚ 2090Β, 31/07/2014.  
35. Σύμφωνα με το άρθρο 72 του Ν. 4412/2016 (Εγγυήσεις), για συμβάσεις αξίας ίσης ή κατώτερης από το ποσό των είκοσι χιλιάδων (20.000) ευρώ δεν απαιτείται εγγύηση καλής εκτέλεσης,  όπως τροποποιήθηκε και ισχύει.
36. Την λοιπή ισχύουσα ελληνική και ενωσιακή νομοθεσία.  
Άρθρο 3ο: Συμβατικά στοιχεία  
Τα συμβατικά στοιχεία κατά σειρά ισχύος είναι:  
1. Η Παρούσα Μελέτη  
2. Η Πρόσκληση  
3. Η Προσφορά αναδόχου   
Άρθρο 4ο: Παράδοση Παραδοτέων  
1. Ο Ανάδοχος δεν δύναται να προβάλει αδυναμία έγκαιρης παράδοσης των  υπηρεσιών του, επικαλούμενος τυχόν δυσχέρεια, καθώς με την παρούσα δεσμεύεται ότι είναι σε θέση να εκτελέσει το σύνολο των υπηρεσιών. Σε περίπτωση εκπρόθεσμης παράδοσης των υπηρεσιών του εφαρμόζονται τα προβλεπόμενα στο άρθρο 207 του ν. 4412/2016.   
2. Ο Ανάδοχος υποχρεούται να παραδώσει τις υπηρεσίες της πρόσκλησης μέσα στα ανωτέρω χρονικά όρια, ο συμβατικός χρόνος παράδοσης μπορεί να παρατείνεται υπό τις ακόλουθες σωρευτικές προϋποθέσεις:  
α) τηρούνται οι όροι της διάταξης του άρθρου 132 του ν.4412/2016,  
β) έχει εκδοθεί αιτιολογημένη απόφαση του αρμόδιου αποφαινόμενου οργάνου της αναθέτουσας αρχής μετά από γνωμοδότηση αρμοδίου συλλογικού οργάνου είτε με πρωτοβουλία της αναθέτουσας αρχής και εφόσον συμφωνεί ο Ανάδοχος είτε ύστερα από σχετικό αίτημα του Αναδόχου το οποίο υποβάλλεται υποχρεωτικά πριν από τη λήξη του συμβατικού χρόνου,  
γ) το χρονικό διάστημα της παράτασης είναι ίσο ή μικρότερο από τον αρχικό συμβατικό χρόνο παράδοσης.  
3. Στην περίπτωση παράτασης του συμβατικού χρόνου παράδοσης των υπηρεσιών, ο χρόνος παράτασης δεν συνυπολογίζεται στο συμβατικό χρόνο παράδοσης.  
4. Η απόφαση παράτασης εκδίδεται εντός εύλογου χρονικού διαστήματος από την υποβολή του σχετικού αιτήματος του Αναδόχου.  
5. Στην περίπτωση παράτασης του συμβατικού χρόνου παράδοσης των υπηρεσιών συνεπεία λόγων ανωτέρας βίας ή άλλων ιδιαιτέρως σοβαρών λόγων που καθιστούν αντικειμενικώς αδύνατη την εμπρόθεσμη παράδοση των συμβατικών υπηρεσιών, δεν επιβάλλονται κυρώσεις. Σε κάθε άλλη περίπτωση παράτασης του συμβατικού χρόνου παράδοσης, επιβάλλονται οι κυρώσεις που προβλέπονται στο άρθρο 207 του ν. 4412/2016, όπως τροποποιήθηκε και ισχύει.
6. Εάν λήξει ο συμβατικός χρόνος παράδοσης των υπηρεσιών, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθεί η σχετική υπηρεσία, ο Ανάδοχος κηρύσσεται έκπτωτος.  
7. Μετά από την παράδοση των υπηρεσιών, ο Ανάδοχος υποχρεούται να υποβάλει στον φορέα απολογιστική έκθεση στην οποία θα αναφέρεται η ημερομηνία, ο τύπος των υπηρεσιών, η ποσότητα των ανθρωπομηνών τις οποίες παρείχε.  
Άρθρο 5ο: Καλή εκτέλεση των υπηρεσιών:   
Η εκτέλεση και παραλαβή των υπηρεσιών θα γίνει σύμφωνα με το Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει. 
 Άρθρο 6ο: Τρόπος Ανάθεσης - Όροι – Δικαίωμα Συμμετοχής  - Απαραίτητα Δικαιολογητικά:   
Η εκτέλεση της υπηρεσίας θα γίνει με συλλογή προσφορών. Κριτήριο κατακύρωσης σύμφωνα με το άρθρο 86 του Ν.4412/2016, αποτελεί η πλέον συμφέρουσα από οικονομική άποψη προσφορά που θα προσδιοριστεί αποκλειστικά βάσει τιμής (χαμηλότερη τιμή). Η τιμή προσφοράς δε μπορεί να υπερβαίνει τον ενδεικτικό προϋπολογισμό. Η ανάθεση θα γίνει απευθείας σε ανάδοχο της επιλογής του Οργανισμού, σύμφωνα με άρθρο 2 παρ.1 στοιχείο 31 και το άρθρο 118  του Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»., όπως ισχύει. 
Οι προσφορές από τους υποψήφιους αναδόχους θα υποβάλλονται με τους εξής τρόπους: 
· Είτε μέσω ταχυδρομείου προς το Κοινωνικό ΕΚΑΒ (Δ. Καζάνη 24-26 & Δασίου, 11526, Αθήνα), σε σφραγισμένο φάκελο, με τη λέξη «ΟΙΚΟΝΟΜΙΚΗ ΠΡΟΣΦΟΡΑ» με κεφαλαία γράμματα, τα πλήρη στοιχεία του Φορέα και τα πλήρη στοιχεία της πρόσκλησης – ανακοίνωσης αλλά και τα πλήρη στοιχεία του υποψηφίου αναδόχου. 
· Είτε ηλεκτρονικά στην διεύθυνση procurement@kinonikoekav.gr  με θέμα τη λέξη «ΟΙΚΟΝΟΜΙΚΗ ΠΡΟΣΦΟΡΑ» με κεφαλαία γράμματα και τα στοιχεία της πρόσκλησης – ανακοίνωσης. 

Οι προσφορές των ενδιαφερόμενων ισχύουν για τουλάχιστο εξήντα (60) ημέρες από την υποβολή τους. Δύναται να παραταθούν για άλλο τόσο χρονικό διάστημα, έπειτα από αίτημα του Φορέα, χωρίς να υποχρεώνονται για αυτό. Σε περίπτωση που απαιτηθεί ανανέωση παράτασης ισχύος προσφοράς και ο υποψήφιος δεν την αποδεχθεί, αποκλείεται από την συνέχεια του διαγωνισμού.   
Εντός του ηλεκτρονικού μηνύματος ή του σφραγισμένου φακέλου της προσφοράς εμπεριέχονται και τοποθετούνται από τον συμμετέχοντα επί ποινή απορρίψεως της προσφοράς του τα ακόλουθα δικαιολογητικά έγγραφα :   
1. Εταιρική Παρουσίαση του υποψηφίου στην οποία να περιγράφεται ότι έχει εκτελέσει επιτυχώς κατά την τελευταία 3ετία, τουλάχιστον τρία (3) έργα τεχνικού συμβούλου σε Δημόσιους ή Ιδιωτικούς φορείς.    
2. Αναλυτικά βιογραφικά των 2 προτεινόμενων στελεχών του υποψηφίου, οι οποίοι θα πρέπει να είναι με εξαρτημένη σχέση εργασίας.   
3. Οικονομική προσφορά, η οποία θα είναι απολύτως σύμφωνη με τις οδηγίες της Πρόσκλησης. (ΠΑΡΑΡΤΗΜΑ Α)    
4. Υπεύθυνες δηλώσεις:   
· Υπεύθυνη δήλωση του Ν1599/1986 στην οποία  ο προσφέρων θα δηλώνει ότι  έλαβε γνώση των όρων της παρούσας μελέτης, τους οποίους και αποδέχονται πλήρως, η παροχή υπηρεσιών θα εκτελεστεί σύμφωνα με την παρούσα μελέτη και ότι οι προσφερόμενες τιμές θα παραμείνουν σταθερές μέχρι τη λήξη της σύμβασης.  
· Υπεύθυνη δήλωση του Ν1599/1986 στην οποία ο προσφέρων θα δηλώνει όλους τους οργανισμούς κοινωνικής ασφάλισης στους οποίους οφείλει να καταβάλλει εισφορές για το απασχολούμενο από αυτόν προσωπικό, τόσο για κύρια όσο και για επικουρική ασφάλιση.
· Υπεύθυνη δήλωση του Ν1599/1986 στην οποία ο προσφέρων θα δηλώνει ότι η παρεχόμενη υπηρεσία θα παρέχεται από εξειδικευμένα στελέχη σύμφωνα με τις τεχνικές προδιαγραφές της παρούσας μελέτης και θα συνοδεύεται από απολογιστικές μηνιαίες αναφορές και μηνιαία ημερολόγια (ΠΑΡΑΡΤΗΜΑ Β) που θα κατατίθενται στην αρμόδια Επιτροπή του φορέα με ευθύνη του αναδόχου.   
5. Υπεύθυνη δήλωση του Ν1599/1986 στην οποία ο προσφέρων θα δηλώνει ότι σε περίπτωση κατακύρωσης του διαγωνισμού σε αυτόν, θα προσκομίσει τα ακόλουθα δικαιολογητικά εντός τριών (3) εργάσιμων ημερών από την ημερομηνία κατακύρωσης, με δικαίωμα παράτασης από την πλευρά της Αναθέτουσας Αρχής:  
· Αποδεικτικά έγγραφα νομιμοποίησης του προσφέροντος ή του υποψηφίου νομικού προσώπου. (Δεν ισχύει για τις ατομικές επιχειρήσεις). Προσκομίζονται τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως π.χ καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου ή τα οικεία κατά περίπτωση έγγραφα κατά το δίκαιο του κράτους της εγκατάστασης του προσφέροντος). Από τα ανωτέρω έγγραφα πρέπει να προκύπτουν η νόμιμη σύσταση του νομικού προσώπου, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.).  
· Εάν από τα ανωτέρω καταστατικά και τα λοιπά στοιχεία δεν προκύπτουν ευθέως τα πρόσωπα που εκπροσωπούν την εταιρεία και τη δεσμεύουν µε την υπογραφή τους, πρέπει να προσκομίζονται τα στοιχεία που αποδεικνύουν τη νόμιμη εκπροσώπηση της εταιρείας στην εν λόγω απευθείας ανάθεση.  
· Πιστοποιητικό  τελευταίου εξαμήνου, αρμόδιας αρχής για την εγγραφή τους σε επαγγελματικό μητρώο  που τηρείται στο κράτος μέλος εγκατάστασής του (οικείο επιμελητήριο ή ισοδύναμης επαγγελματικής οργάνωσης), από όπου προκύπτει και το ειδικό επάγγελμα τους και βεβαίωση έναρξης επιτηδεύματος για τα φυσικά πρόσωπα με τις αντίστοιχες μεταβολές του (αν δεν προκύπτει  το ειδικό επάγγελμα από το επιμελητήριο ή την επαγγελματική οργάνωση).  
· Πιστοποιητικά αρμόδιας αρχής (όλων των οργανισμών ασφάλισης που δηλώνει στην υπεύθυνη δήλωση) από τα οποία προκύπτει ότι ο προσφέρων είναι ενήμερος ως προς τις εισφορές κοινωνικής ασφάλισης (κύριας και επικουρικής). Από τα περιεχόμενα των πιστοποιητικών χρειάζεται να προκύπτει σαφώς η διάρκεια ισχύος τους, έτσι ώστε να είναι ξεκάθαρο ότι τα πιστοποιητικά αυτά να είναι σε ισχύ τουλάχιστον ως την ημερομηνία υποβολής των δικαιολογητικών.  
· Πιστοποιητικό αρμόδιας αρχής από το οποίο να προκύπτει ότι ο προσφέρων είναι ενήμερος  ως προς τις υποχρεώσεις καταβολής φόρων. Το παραπάνω πιστοποιητικό χρειάζεται να είναι σε ισχύ τουλάχιστον ως  την ημερομηνία υποβολής των δικαιολογητικών .  
· Πίνακας Προσωπικού ΣΕΠΕ με τον οποίο να αποδεικνύεται ότι τα 4 προτεινόμενα στελέχη του υποψηφίου είναι με εξαρτημένη σχέση εργασίας.   
· Έντυπα καλής εκτέλεσης έργων ή συμβάσεις με τα οποία να αποδεικνύεται ότι έχει εκτελέσει επιτυχώς κατά την τελευταία 3ετία, τουλάχιστον τρία (3) έργα τεχνικού συμβούλου σε Δημόσιους ή Ιδιωτικούς φορείς.    
· Απόσπασμα ποινικού μητρώου ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι δεν προκύπτουν λόγοι αποκλεισμού σύμφωνα με τη παρ.1 του άρθρου 73 του Ν.4412/2016. Το απόσπασμα αυτό πρέπει να  έχει εκδοθεί  το πολύ έξι  (6) μήνες πριν από την ημερομηνία υποβολής των δικαιολογητικών. Η υποχρέωση προσκόμισης του ως άνω αποσπάσματος αφορά ιδίως:  
α) στις περιπτώσεις εταιρειών περιορισμένης ευθύνης (Ε.Π.Ε.) , προσωπικών εταιρειών 
(Ο.Ε. και Ε.Ε.) και (IKE )ιδιωτικών κεφαλαιουχικών εταιρειών ,τους διαχειριστές,  
β) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.  
γ) στις περιπτώσεις των συνεταιρισμών τα μέλη του Διοικητικού Συμβουλίου.  
δ) Σε κάθε άλλη περίπτωση οι νόμιμοι εκπρόσωποι αυτού.  
ε) Σε περίπτωση αλλοδαπών νομικών προσώπων η ανωτέρω υποχρέωση αφορά στα φυσικά πρόσωπα που έχουν τις αντίστοιχες ιδιότητες κατά τη νομοθεσία που διέπονται. Εάν από το υποβληθέν  ποινικό μητρώο δεν προκύπτει το είδος του αδικήματος  για το οποίο καταδικάστηκε θα πρέπει να επισυνάπτονται και οι αντίστοιχες καταδικαστικές αποφάσεις  
ΓΕΝΙΚΕΣ ΠΛΗΡΟΦΟΡΙΕΣ ΓΙΑ ΤΑ ΔΙΚΑΙΟΛΟΓΗΤΙΚΑ:  
Οι υπεύθυνες δηλώσεις υπογράφονται από το προσφέροντα (σε περίπτωση νομικού προσώπου από τον νόμιμο εκπρόσωπο) και δεν απαιτείται βεβαίωση  του γνησίου της υπογραφής.   
Οι ενώσεις οικονομικών φορέων που υποβάλλουν κοινή προσφορά υποβάλλουν τα παραπάνω κατά περίπτωση δικαιολογητικά, για κάθε οικονομικό φορέα που συμμετέχει στην ένωση.   
Κατά τα λοιπά (όσον αφορά το τύπο των δικαιολογητικών) ισχύει ο ν. 4250/2014 αναφορικά με την κατάργηση της υποχρέωσης υποβολής πρωτοτύπων ή επικυρωμένων εγγράφων σε διαγωνισμούς δημοσίων συμβάσεων και διευκρινίζονται δε σχετικά τα εξής:  
· απλά αντίγραφα δημοσίων εγγράφων: Γίνονται υποχρεωτικά αποδεκτά ευκρινή φωτοαντίγραφα των πρωτοτύπων ή των ακριβών αντιγράφων των δημοσίων εγγράφων, που έχουν εκδοθεί από τις υπηρεσίες και τους φορείς της περ. α’ της παρ. 2 του άρθρ. 1 του ν. 4250/2014. Σημειωτέων ότι η παραπάνω ρύθμιση δεν καταλαμβάνει τα συμβολαιογραφικά έγγραφα (π.χ. πληρεξούσια, ένορκες βεβαιώσεις κ.ο.κ.) για τα οποία συνεχίζει να υφίσταται η υποχρέωση υποβολής επικυρωμένων αντιγράφων.   
· Απλά αντίγραφα αλλοδαπών δημοσίων εγγράφων: Επίσης, γίνονται αποδεκτά ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές, υπό την προϋπόθεση ότι αυτά είναι νομίμως επικυρωμένα από την αρμόδια αρχή της χώρας αυτής και έχουν επικυρωθεί από δικηγόρο, σύμφωνα με τα οριζόμενα στο άρθρ. 36 παρ. 2 β’ του Κώδικα Δικηγόρων (ν. 4194/2013). Σημειώνεται ότι δεν θίγονται και εξακολουθούν να ισχύουν οι απαιτήσεις υποβολής δημοσίων εγγράφων με συγκεκριμένη επισημείωση (APOSTILE), οι οποίες απορρέουν από διεθνείς συμβάσεις της χώρας (Σύμβαση της Χάγης) ή άλλες διακρατικές συμφωνίες.  
· απλά αντίγραφα ιδιωτικών εγγράφων: Γίνονται υποχρεωτικά αποδεκτά ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο, σύμφωνα με τα οριζόμενα στο άρθρ. 36 παρ. 2 β’ του Κώδικα Δικηγόρων (ν. 4194/2013), καθώς και ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από υπηρεσίες και φορείς της περίπτωσης α’ της παρ. 2 του άρθρ. 1 του ν. 4250/2014.   
Ειδικά τα αλλοδαπά ιδιωτικά έγγραφα μπορούν να συνοδεύονται από μετάφρασή τους στην ελληνική γλώσσα επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.  
· Πρωτότυπα έγγραφα και επικυρωμένα αντίγραφα: Γίνονται υποχρεωτικά αποδεκτά και πρωτότυπα ή νομίμως επικυρωμένα αντίγραφα των δικαιολογητικών εγγράφων, εφόσον υποβληθούν από τους διαγωνιζομένους.  
Άρθρο 7o: Υποχρεώσεις του Αναδόχου  
1. Ο Ανάδοχος έχει την υποχρέωση να τηρεί με ακρίβεια τους όρους εκτέλεσης της εργασίας σύμφωνα με τις «Τεχνικές Προδιαγραφές» της παρούσας. 
2. Ο Ανάδοχος υποχρεούται να παρέχει στον φορέα ημερολόγιο στελέχους σύμφωνα με το ΠΑΡΑΡΤΗΜΑ Β, πληροφορίες και στοιχεία σχετικά με το αντικείμενο της σύμβασης κατόπιν σχετικού αιτήματος. 
3. Ο Ανάδοχος αναλαμβάνει την υποχρέωση να θεωρεί κάθε πληροφορία που λαμβάνει ως εμπιστευτική και να μην τη χρησιμοποιεί η αποκαλύπτει σε άλλα πρόσωπα χωρίς την προηγούμενη έγγραφη συγκατάθεση του φορέα.   
4. Ο Ανάδοχος ρητά ευθύνεται, για κάθε ενέργεια δική του, απέναντι στον δικαιούχο φορέα για την εκπλήρωση των υποχρεώσεων που αναλαμβάνει ή κατά την άσκηση των δικαιωμάτων που του χορηγούνται με τη σύμβαση καθώς και για τις τυχόν παρεπόμενες υποχρεώσεις.     
Άρθρο 8ο: Υποχρεώσεις του εντολέα   
Η αναθέτουσα αρχή είναι υποχρεωμένος για την παροχή στον ανάδοχο όλων των μέσων, διευκολύνσεων και στοιχείων τα οποία κρίνονται απαραίτητα για την υλοποίηση της ανατιθέμενης υπηρεσίας.   
Άρθρο 9ο: Ανωτέρα βία  
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο ανάδοχος ή η αναθέτουσα αρχή είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του αναδόχου κ.α. στην περίπτωση κατά την οποία υπάρξει λόγος ανωτέρας βίας ο ανάδοχος οφείλει να ειδοποιήσει αμελλητί την αναθέτουσα αρχή και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας. Ο όρος περί ανωτέρας βίας εφαρμόζεται ανάλογα και για την αναθέτουσα αρχή προσαρμοζόμενος ανάλογα.   
Άρθρο 10ο: Διάρκεια εκτέλεσης της εργασίας   
Οι παραπάνω υπηρεσίες θα παρέχονται για 3,5 μήνες και έως τις 31/12/2021.  
Άρθρο 11ο: Τρόπος πληρωμής  
1. Η πληρωμή του αναδόχου πραγματοποιείται με τον κατωτέρω αναφερόμενο τρόπο:   
α) Καταβάλλεται το 50% της αξίας της σύμβασης στην ολοκλήρωση του 2ου μήνα υλοποίησης του έργου  
β) Καταβάλλεται το υπόλοιπο 50% της αξίας της σύμβασης με την ολοκλήρωση του έργου. 
και με τη σύνταξη των σχετικών οριστικών πρωτοκόλλων ποιοτικής και ποσοτικής παραλαβής, από την αρμόδια Επιτροπή με έκδοση στο όνομα του Αναδόχου χρηματικών ενταλμάτων.  
2. Η ανωτέρω πληρωμές του συμβατικού τιμήματος γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.   
3. Για την  αποπληρωμή του Αναδόχου απαιτούνται κατ΄ ελάχιστον τα κάτωθι δικαιολογητικά:  
α) πρωτόκολλο οριστικής ποσοτικής και ποιοτικής παραλαβής, που συντάσσεται από την Επιτροπή Παρακολούθησης και Παραλαβής. 
β) φορολογική και ασφαλιστική ενημερότητα σε ισχύ κατά την ημέρα πληρωμής   
γ) καθώς και όποιο άλλο δικαιολογητικό τυχόν ζητηθεί από την Αναθέτουσα Αρχή  
4. Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία.  
Άρθρο 12o: Φόροι, τέλη, κρατήσεις  
Ο ανάδοχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές τρίτων που ισχύουν σύμφωνα με την κείμενη νομοθεσία.  
Άρθρο 13o: Επίλυση διαφορών  
Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.      
     


Ο Συντάξας                                                                                                                Αθήνα, 01/09/2021 

